《临江仙》
五代·阎选

雨停荷芰逗浓香，岸边蝉噪垂杨。物华空有旧池塘。

不逢仙子，何处梦襄王¤

珍簟对欹鸳枕冷，此来尘暗凄凉。欲凭危槛恨偏长。

藕花珠缀，犹似汗凝妆。

十二高峰天外寒，竹梢轻拂仙坛。宝衣行雨在云端。

画帘深殿，香雾冷风残¤

欲问楚王何处去，翠屏犹掩金鸾。猿啼明月照空滩。

孤舟行客，惊梦亦艰难。

作者简介：阎选,生卒和字里不详，五代时期后蜀的布衣，工小词。与欧阳烔、鹿虔扆、毛文锡、韩琮被时人称为“五鬼”，世传有八首小词被唐人赵崇祚收入《花间集》。《花间集》称阎处士。其他不详。